Атырауда 9-11-сынып оқушылары сабақты қашықтан оқуды жалғастырады
DATE: 00:25, 09 Қаңтар 2021 | GMT +5
TITLE: Атырауда 9-11-сынып оқушылары сабақты қашықтан оқуды жалғастырады
URL: https://kaz.inform.kz/news/atyrauda-9-11-synyp-okushylary-sabakty-kashyktan-okudy-zhalgastyrady_a3738594/
META: DATE: 00:25, 09 Қаңтар 2021 | GMT +5
TOTAL WORDS: 100
AUTHOR(S):
TEXT: Атырау облыстық санитариялық-эпидемиологиялық бақылау департаменті баспасөз қызметінің мәліметінше, 9-11 сыныптардың оқушылары үшін сабақты офлайн өткізу жөнінде шешім қабылданбаған. «Облыстың бас мемлекеттік санитариялық дәрігерінің 2020 жылғы 19 желтоқсандағы №71 қаулысына сәйкес, оқушылар сабақты қашықтан оқиды. Бұл өңірдегі эпидемиологиялық жағдайға байланысты болып отыр», - деп хабарлады департаменттің баспасөз қызметі. Еске сала кетелік, бұдан бұрын Атырау облысының бас санитар дәрігерінің №71 қаулысында: «Атырау облысының аумағында эпидемиологиялық жағдай тұрақталғанға дейін шаруашылық және өзге де қызметпен және халықтың тыныс-тіршілігінің ерекше жағдайларымен шектеу шаралары енгізілсін. Шектеу іс-шараларының режимі мен мерзімдері облыс аумағында COVID-19 коронавирустық инфекциясының таралуы бойынша ахуалдың өзгеруіне сәйкес қайта қаралуы мүмкін», - делінген еді
